Teleki László, gr. (1811–1861): író, politikus, a MTA tagja. Részt vett a reformországgyűlések politikai küzdelmeiben, 1843-tól a főrendi ellenzék egyik vezetője. 1848 szeptemberétől a magyar kormány párizsi követe. 1850-ben távollétében halálra ítélték. 1859 tavaszán Kossuthtal és Klapkával megalakították a Magyar Nemzeti Igazgatóságot. 1860. december 16-án Drezdában a szász rendőrség elfogta, majd december 21-én kiszolgáltatta Ausztriának. Josefstadti fogsága után Ferenc Józsefhez vitték, aki a politikától való tartózkodás ígérete mellett szabadon bocsátotta. Nem sokkal később királyi meghívóval vett részt az 1861-es országgyűlésen, ahol, a Határozati Párt vezetője lett. 1861. május 8-án, pártjának várható győzelme előtt öngyilkos lett.

Vissza