Utalás az ún. angliai bankóperre, amely 1861. február 13-tól hosszú hónapokig folyt Ferenc József Ausztria császára és Magyarország királya mint felperes és Kossuth Lajos "hontalan száműzött" és William Day nyomdatulajdonos mint alperesek között. A vád szerint az alperesek azzal, hogy Angliában pénzt nyomtattak (egy esetleges Habsburg-ellenes háború költségeinek a fedezésére), megsértették Ausztria azon jogát, hogy egyedül ő adhat felhatalmazást a Magyarországon forgalomba hozható bankjegyek nyomtatására, s az angol törvényeket is áthágták. A per a felperes győzelmével zárult, a legfelsőbb angol bíróság elrendelte a bankjegyek teljes megsemmisítését, az alperest pedig a teljes perköltségek fizetésére kötelezte.

Vissza