A tuzséri kastély 2.

A tuzséri kastélyt gróf Lónyay János óbester (ezredes) építtette, aki a Magyar Királyi Nemesi Testőrségben szolgált. Az 1787 után késő copf stílusban épült kastély ékessége a díszterem mennyezetfreskója, amelyet Wurtzinger Mihály építész készített, megjelenítve az építtetőt és saját magát a kastély terveivel és távlati képeivel.
A főépületet Lónyay Menyhért 1870 körül Ybl Miklós tervei alapján kibővítette, amely átalakítás során a termek freskói elpusztultak (csak az ebédlőben maradtak meg). A kastélyhoz oldalanként egy-egy melléképület tartozik, az udvari főbejárat két oldalát egy-egy gránátosház övezi. Az együtteshez egykor kisebb franciakert, és az azt körülvevő Tisza-menti angolkert csatlakozott.

Forrás: Magyarország vármegyéi és városai. Magyarország monográfiája (szerk.: Borovszky Samu)

Előző kép | Következő kép