Kerkápoly Károly (1824- 1891) író, miniszter, történész, jogász. Petőfi és Jókai iskolatársa volt a pápai református kollégiumban. Jogot végzett, Halléban és Berlinben egészítette ki tanulmányait. Meghívták Pápára a bölcselet tanárának. A szabadságharcban a veszprémi nemzetőrség tagjaként vett részt. A kiegyezés idején Deák-párti programmal Enying, majd 1869-1878 között Tapolca választotta meg országgyűlési képviselőnek. 1870-1873 között pénzügyminiszter, majd egyetemi tanár. 1878-ban visszavonult, gazdálkodott. Tevékenyen részt vett a kor gazdasági mozgalmaiban. Bölcseleti munkái Hegel, közgazdasági tanulmányai Smith és Ricardo hatását mutatják.

Vissza