Csáky László, gr. (1820-1891): politikus, megyei hivatalnok, országgyűlési képviselő. 1842 és 1846 között Trencsén vármegye tiszteltbeli al-, majd főjegyzője. Mint a főrendiház tagja 1843-44-ben és 1847-48-ban, az ellenzék soraiban találjuk. 1848-ban Szepes vármegye főispánja, majd Sáros vármegye királyi biztosa, később Szepes kormánybiztosa. Világos után halálra ítélték, ezért emigrált. 1852-ben kegyelmet kapott és hazatárt. 1861-ben és 1865-ben Trencsén vármegye varnini kerületének országgyűlési követe, majd 1867 és 1876 között Nyitra vármegye főispánja. 1876-tól haláláig képviselő, 1887-ben az országgyűlés alelnöke.

Vissza