Albrecht Frigyes Rudolf Domokos (Habsburg) főherceg (1817-1895): 1837-től a császári hadsereg tagja volt. 1843-tól Alsó-Ausztria és Salzburg katonai parancsnoka; az 1848. márciusi bécsi forradalom kényszerítette lemondásra. 1848-49-ben Itáliában harcolt, a mortarai és novarai győzelmek részese. Magyarország polgári és katonai kormányzója (1851-1860). Az abszolutizmus híve, a liberalizmus ellenfele volt. A custozzai csatában (1866) vereséget mért az olasz hadseregre, ezért nagybátyja, I. Ferenc József hadsereg-főparancsnokká, majd a hadsereg főfelügyelőjévé (1869) nevezte ki. Az Osztrák-Magyar Monarchia egyik leggazdagabb földbirtokosa volt; béllyei és magyaróvári birtokain mintagazdaságot létesített.

Vissza