Szőgyény-Marich László (1806-1893): 1831-ben Pest megye tiszteletbeli főjegyzője, 1832-től, mint az udvari kancellária tisztviselője a kolerajárvány elleni intézkedésekkel foglalkozott. 1832 és 1836 között személynöki ítélőmester, 1839-40-ben nádori ítélőmester, majd 1844-ig udvari tanácsos, az udvari kancellária referendáriusa. 1843-44-ben országgyűlési előadó, 1844-46-ban a Helytartótanács alelnöke. 1859-ben a bécsi birodalmi tanács alelnöke. A provizórium idején Fejér vármegye főispánja. Később a főrendiház másodelnöke, majd főkamarásmester, végül 1888-tól országbíróként fejezte be nagyívű politikai karrierjét.

Vissza