A Tisza-szabályozás munkálatai a neoabszolutizmus korában az 1850. június 16-án kelt nyílt császári parancs következtében indultak meg. Ebben állami feladatnak minősítették azt. A legfelsőbb irányítást a Tisza-szabályozási Bizottságra bízták, amelynek feladatkörébe tartozott a szabályozási tervek és kölcsönügyletek megállapítása. A szabályozás első szakaszában Vásárhelyi Pál tervei voltak mérvadók. 1856-ban egy újabb Pátens feloszlatta a Bizottságot és helyébe a Központi Felügyelőséget állította, amely 1867-ben alakul át Tisza-szabályozási kormánybizottsággá. Lónyay Menyhért a parlamentben, később a kormányban is a Tisza-szabályozás és víztársulati ügyek nagy pártfogója volt. Az 1846-ban alakult Tiszavölgyi Társulat alapítótagja, 1878-tól, újjáalakítása után elnöke. 1854 és 1884 között a Felső-szabolcsi Társulat elnöke. 1860-ban akadémiai székfoglalóját a Tisza-szabályozási munkálatairól tartotta.

Vissza