A törvényhatóságok újjászervezésére az Októberi Diploma rendeletei értelmében került sor. A törvényhatóságok működésének megkezdése nem ment mindenütt zökkenőmentesen. A tüntetések közül az 1861. január 5-i nagykőrösi emelkedett ki, amely öt halottjával a legvéresebb megmozdulásnak számított.

Az "újraválasztott" bizottmányok eljárásaikban követelték a 48-as törvények azonnali érvényesítését, bojkottálták az önkényuralom pénzügyi, igazságügyi szervezeteit, eltiltották közegeiket az adóbeszedésben, illetve újoncozásban történő közreműködéstől, azonnali amnesztiákat hirdettek, hozzáláttak az önkényuralmi szervek felszámolásához, elrendelték a nemzetőrség felállítását, elkezdték a törvénykezés átvételét stb., nem kevés borsot törve ezzel az állam orra alá.

Vissza