Duschek Ferenc (1797-1872): pénzügyi szakember, miniszter. A kancelláriánál, majd az államtanácsban dolgozott. 1845-ben az udvari kamara alelnöke. 1848-ban a Batthyány-kormány és a Honvédelmi Bizottmány kormányzása idején Kossuth mellett a Pénzügymininisztérium államtitkára. A kormányt követte Debrecenbe. 1849. május 2-án a Szemere-kormány pénzügyminisztere lett. Követte a kormányt Szegedre is. A világosi fegyverletétel után osztrák fogságba esett és kiszolgáltatta a kormány irattárát és a hadikincstárt. A császári kormányzat rövid fogházbüntetéssel sújtotta.

Vissza