Bónis Sámuel (1810-1879): 1831-ben szolgabíró Szabolcs vármegyében, 1839-40-től a reformországgyűléseken megyéje követe. A Batthyány-kormányban Deák az úrbéri- és büntető osztály főnökségével bízta meg. 1848. december végén a Szent Koronát Debrecenbe menekítette, ahol Vukovics igazságügy-miniszter mellett államtitkár, a hadseregben kormánybiztos volt. Görgeyvel vonult Világosra. A bukás után tíz hónapig bujdokolt, majd elfogták, és halálra ítélték. Később ezt tízévi várfogságra enyhítették. 1856-ban kegyelemmel szabadult. Az 1861-es országgyűlésen a Határozati Párt, 1865 után a balközép tagja. 1869-ben vonult vissza a politikától.

Vissza