Vay Miklós, br. (1802-1894): jogász, politikus, az MTA tagja. 1840-ben Zemplén megye képviselője, azután Borsod megye főispáni helytartója, majd a tiszántúli református egyházkerület főgondnoka. 1844-től koronaőr, 1845-től helytartótanácsos. 1848 nyarán királyi biztos Kolozsvárott. Szeptemberben az Udvar megfosztotta hivatalától, s Debrecenbe rendőri felügyelet alá helyezte. 1849 októberben az ún. purifikációs iratában nem sikerült megvédenie magát, perbe fogták, először halálra, majd négyévi várfogságra ítélték, amiből nyolc hónap múlva szabadult. 1860. október 20-án udvari kancellárrá nevezték ki, de 1861-ben állásáról lemondott A kiegyezés után ismét koronaőr, 1888-tól a főrendiház elnöke, titkos tanácsos és a magyarországi református konvent elnöke.

Vissza