Wodianer Mór (1810-1885): bécsi zsidó nagykereskedő, majd bankár. Részt vett a reformkori vállalkozások finanszírozásában, többek között a Lánchíd, a vasútvonal építésében, a tiszai gőzhajózás létesítésében, a Hengermalom alapításában. A forradalom után mind jelentősebb alakja az Osztrák-Magyar Monarchia gazdasági életének. Fontos szerepet játszott az osztrák dohánymonopólium bevezetésében és az osztrák vasúti hálózat kiépítésében. Vezető szerepét jelzik pozíciói: az Államvasút Társaság, a Tőzsdekamara és az Osztrák Nemzeti Bank elnöke, a Duna Gőzhajózási Társaság és a Bécsi Nagykereskedelmi Testület alelnöke, továbbá a Hitelbank és a Tiszai Vasút igazgatósági tagja. 1863-ban osztrák báróságot kapott, amelyet 1873-ban Magyarországra is kiterjesztettek.

Vissza