Balogh János (1796-1872): 1842 és 1845 között Bars vármegye alispánja, 1848-ban és 1861-ben az aranymaróti kerület országgyűlési képviselője. 1861-ben megválasztásának előzménye az volt, hogy az ellenfele, Juhász Antal mellett álló verebélyieket egy szlovák faluban megtámadták, mire a szlovákok a választásokon botokkal jelentek meg. A vita tettlegességig fajult, a Juhász-párt megfutamodott, de a Balogh-párt kikényszerítette a választás folytatását. A szavazás végül Balogh Jánost hozta ki győztesnek.

Vissza