Wass Sámuel, gróf (1814-1879): emigráns politikus. A reformkorban Doboka vármegye főszolgabírájaként, majd főispánjaként az országgyűlések tagja. 1849-ben a magyar kormány megbízásából titkos küldetésbe ment Bukarestbe, majd Konstantinápolyba, ahonnan 1850-ben Észak-Amerikába vándorolt. San-Franciscóban nagyobb aranykohót létesített. 1854-ben tért haza, de csakhamar újból Amerikába távozott, ahonnan 1859-ben jött végérvényesen haza. Az 1861-es, 1865-ös és 1872-es országgyűléseken újból Doboka vármegye Alsó kerületének követe. Az MTA 1861-ben levelező tagjává választotta.

Vissza