Utalás Heves vármegye határozatára, amelyet a január 16-i császári leiratra adott ki. Benne a megye Ferenc Józsefet magánszeméllyé degradálta és fenyegető hangon követelte a független felelős magyar minisztériumot, az ország területi integritását, az országgyűlés megtartását, a száműzöttek hazatérésének biztosítását, a csendőrség, rendőrség és pénzügyőrség eltávolítását a megyéből és a katonaság hadi célokra való alkalmazását. A megyében ennél radikálisabb határozatot elsősorban Németh Albert földbirtokos, Lipcsey Péter másodalispán, Papp Pál kápolnai postamester és Lengyel Miklós egri kanonok követeltek. A határozatot a kiküldött királyi biztos megsemmisítette, a megyei közgyűlés jegyzőkönyvéből kitöröltette.

Vissza