Ferstel, Heinrich br. (1828-1883): osztrák építész, a XIX. századi bécsi építészet egyik legkiválóbb alakja. Közreműködött a prágai székesegyház helyreállításában. Az ő nevéhez fűződik az 1853-as Ferenc József elleni merénylet meghiúsulásának emlékére épített bécsi fogadalmi templom, az Osztrák Jegybank palotája, az Iparművészeti Múzeum, a Vegyészeti Laboratórium, a Meteorológiai és Földmágnesességi Központi Állomás, a Tudományegyetem épületei Bécsben. Utalás arra, hogy az MTA építőbizottsága 1860. október 25-én három építészt (Heinrich Ferstel, Ybl Miklós, Henszlmann Imre) kért fel pályamű benyújtására. A határidő 1861. február 15-e volt. Bár a bizottság Henszlmann tervének ítélte a legjobb tervért járó díjat, a résztvevők egyike sem kapott megbízást a végleges terv elkészítésére.

Vissza